ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครองพ.ศ. ๒๕๔๔ อาศัยอำนาจตามความในมาตรา ๘๔ (๕) และ (๑๑)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง พ.ศ.๒๕๔๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ข้อ ๔ ในระเบียบนี้"ข้าราชการฝ่ายศาลปกครอง" หมายความว่า เลขาธิการ รองเลขาธิการ และข้าราชการของสำนักงานศาลปกครองลูกจ้างของสำนักงานศาลปกครอง[๒] หมายความว่า ลูกจ้างประจำและลูกจ้างชั่วคราวของสำนักงานศาลปกครองและให้หมายความรวมถึงพนักงานราชการศาลปกครองด้วยหมวด ๑เครื่องแบบข้าราชการฝ่ายศาลปกครอง ข้อ ๕ เครื่องแบบข้าราชการฝ่ายศาลปกครองมี๓ ชนิด คือ(๑) เครื่องแบบปฏิบัติราชการ มี ๒ ประเภท(ก) เครื่องแบบสีกากีคอพับ(ข) เครื่องแบบสีกากีคอแบะ(๒) เครื่องแบบพิธีการ มี ๕ ประเภท(ก) เครื่องแบบปกติขาว(ข) เครื่องแบบปกติกากีคอตั้ง(ค) เครื่องแบบครึ่งยศ(ง) เครื่องแบบเต็มยศ(จ) เครื่องแบบสโมสร(๓) เครื่องแบบประจำสำนักงานข้อ ๖ เว้นแต่ที่กำหนดไว้ในระเบียบนี้เป็นการเฉพาะให้นำกฎหมายว่าด้วยเครื่องแบบของข้าราชการฝ่ายพลเรือนและลูกจ้างมาใช้บังคับแก่เครื่องแบบและการแต่งกายของข้าราชการฝ่ายศาลปกครองและลูกจ้างของสำนักงานศาลปกครองโดยอนุโลมข้อ ๗[๓]เครื่องแบบปฏิบัติราชการตามข้อ ๕ (๑)ให้ใช้อินทรธนูอ่อนติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔เซนติเมตร ยาวตามความยาวของบ่าพื้นสีกากี ด้านคอปลายมน มีแถบสีเหลืองหรือสีทองติดตามขวางอินทรธนู แสดงเครื่องหมายตำแหน่งบนอินทรธนู ดังต่อไปนี้ข้าราชการฝ่ายศาลปกครองตำแหน่งประเภทวิชาการระดับเชี่ยวชาญและระดับทรงคุณวุฒิตำแหน่งประเภทอำนวยการ ระดับสูงและตำแหน่งประเภทบริหาร ระดับสูง มีแถวกว้าง ๓ เซนติเมตร ติดทางต้นอินทรธนู ๑ แถบและแถบกว้าง ๑ เซนติเมตร ติดเรียงต่อไปอีก ๑ แถบ แถบบนขมวดเป็นวงกลมขนาดวัดเส้นผ่าศูนย์กลางวงใน ๑ เซนติเมตร และบนกึ่งกลางแถบกว้าง ๓ เซนติเมตรให้ติดตราครุฑพ่าห์ทำด้วยโลหะสีทองสูง ๒.๕ เซนติเมตรข้าราชการฝ่ายศาลปกครอง ตำแหน่งประเภททั่วไป ระดับอาวุโสและตำแหน่งประเภทวิชาการ ระดับชำนาญการและระดับชำนาญการพิเศษ มีแถบกว้าง ๓เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตร ติดเรียงต่อไปอีก ๑แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตรข้าราชการฝ่ายศาลปกครอง ตำแหน่งประเภททั่วไป ระดับชำนาญงานและตำแหน่งประเภทวิชาการ ระดับปฏิบัติการ มีแถบกว้าง ๑ เซนติเมตร ๓ แถบแถวบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตรข้าราชการฝ่ายศาลปกครอง ตำแหน่งประเภททั่วไป ระดับปฏิบัติงานมีแถบกว้าง ๑ เซนติเมตร ๒ แถบ แถบบนขมวดเป็นวงกลม ขนาดวัดเส้นผ่าศูนย์กลางวงใน ๑เซนติเมตรทั้งนี้ ตามแบบท้ายระเบียบนี้ข้อ ๘[๔]เครื่องแบบพิธีการตามข้อ ๕ (๒)ให้ใช้อินทรธนูแข็งติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔เซนติเมตร ยาวตามความยาวของบ่าพื้นกำมะหยี่หรือสักหลาดสีดำด้านคอปลายมนติดดุมโลหะสีทองตราครุฑพ่าห์ขนาดเล็กปักดิ้นสีทองลายดอกบัว แสดงเครื่องหมายตำแหน่งบนอินทรธนู ดังต่อไปนี้ข้าราชการฝ่ายศาลปกครอง ตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการ ระดับสูงและตำแหน่งประเภทบริหาร ระดับสูง มีแถบสีทองกว้าง ๕ มิลลิเมตร เป็นขอบปักดิ้นสีทองลายดอกบัว ดอกใหญ่ ๒ ดอก มีฐานรองรับอยู่ส่วนต้นของอินทรธนูด้านข้างปักดิ้นสีทองลายกนกก้านขดลายดอกบัวและลายกนกก้านขดยาวตลอดส่วนกลางของอินทรธนู และให้มีแถบสีทองกว้าง ๕มิลลิเมตร ปิดที่ฐานด้านล่างของอินทรธนูข้าราชการฝ่ายศาลปกครอง ตำแหน่งประเภททั่วไป ระดับอาวุโสและตำแหน่งประเภทวิชาการ ระดับชำนาญการและระดับชำนาญการพิเศษ มีแถบสีทองกว้าง ๕มิลลิเมตร เป็นขอบปักดิ้นสีทองลายดอกบัว ดอกใหญ่ ๒ ดอกมีฐานรองรับอยู่ส่วนต้นของอินทรธนู ด้านข้างปักดิ้นสีทองลายกนกก้านขดลายดอกบัวและลายกนกก้านขดยาวตลอดส่วนกลางของอินทรธนูข้าราชการฝ่ายศาลปกครอง ตำแหน่งประเภททั่วไป ระดับชำนาญงานและตำแหน่งประเภทวิชาการ ระดับปฏิบัติการ มีแถบสีทองกว้าง ๕ มิลลิเมตร เป็นขอบปักดิ้นสีทองลายดอกบัว มีดอก ๓ ดอก มีฐานรองรับอยู่ส่วนต้นของอินทรธนูด้านข้างปักดิ้นสีทองลายกนกก้านขด ลายดอกบัวและลายกนกก้านขดยาวไม่เกิน ๓ ใน ๔ส่วนของอินทรธนูข้าราชการฝ่ายศาลปกครอง ตำแหน่งประเภททั่วไป ระดับปฏิบัติงานมีแถบสีทองกว้าง ๕ มิลลิเมตร เป็นขอบ ปักดิ้นสีทองลายดอกบัว มีดอก ๒ ดอกมีฐานรองรับอยู่ส่วนต้นของอินทรธนูด้านข้างปักดิ้นสีทองลายกนกก้านขดลายดอกบัวและลายกนกก้านขดยาวไม่เกินครึ่งหนึ่งของอินทรธนูทั้งนี้ ตามแบบท้ายระเบียบนี้ข้อ ๙ เครื่องหมายแสดงสังกัดของข้าราชการฝ่ายศาลปกครองทำด้วยโลหะโปร่งสีทอง เป็นรูปตราพระดุลพ่าห์ที่มีแกนกลางเป็นพระคทาจอมทัพประดิษฐานบนพาน มีช่อชัยพฤกษ์อยู่ด้านล่างไม่มีขอบ สูง ๒.๕ เซนติเมตรตามแบบท้ายระเบียบนี้ ติดที่ปกคอเสื้อด้านหน้าทั้งสองข้างข้อ ๑๐ เครื่องแบบประจำสำนักงานตามข้อ ๕ (๓) มีลักษณะเป็นเสื้อนอกคอแบะสีน้ำเงินแขนยาวถึงข้อมือโดยที่หน้าอกเสื้อนอกด้านซ้าย มีตราสัญลักษณ์ศาลปกครอง ขนาดความสูงไม่เกิน ๙เซนติเมตร ความกว้างไม่เกิน ๗ เซนติเมตร ปักด้วยไหมสีทองหมวด ๒การแต่งกายของข้าราชการสำนักงานศาลปกครอง ข้อ ๑๑ ข้าราชการฝ่ายศาลปกครองผู้ซึ่งได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ได้ตามระเบียบของทางราชการข้อ ๑๒ ข้าราชการฝ่ายศาลปกครองผู้ซึ่งได้รับเครื่องหมายเชิดชูเกียรติเครื่องหมายแสดงความสามารถ เครื่องหมายกิตติมศักดิ์ เข็มแสดงวิทยฐานะเครื่องหมายหรือเข็มอื่นใด แล้วแต่กรณีให้ประดับเครื่องหมายหรือเข็มนั้นตามระเบียบของทางราชการหรือระเบียบของส่วนราชการนั้นๆ ได้ตามสมควรข้อ ๑๓ การแต่งเครื่องแบบที่กำหนดไว้ในระเบียบนี้ให้แต่งตามหมายของสำนักพระราชวังหรือตามระเบียบหรือคำสั่งของประธานศาลปกครองสูงสุดหรือเลขาธิการสำนักงานศาลปกครองในโอกาสอันควรข้อ ๑๔ การแต่งเครื่องแบบประจำสำนักงานให้แต่งในโอกาสที่มีการออกนั่งพิจารณาคดีหรือในโอกาสอื่นตามที่เลขาธิการสำนักงานศาลปกครองกำหนดโดยให้ปฏิบัติดังนี้(๑) ชาย ให้สวมเครื่องแบบประจำสำนักงานทับเสื้อและกางเกงชุดสุภาพ(๒) หญิงให้สวมเครื่องแบบประจำสำนักงานทับเสื้อและกระโปรงชุดสุภาพข้อ ๑๔/๑[๕]เครื่องแบบปฏิบัติราชการให้ข้าราชการฝ่ายศาลปกครองแต่งในโอกาสที่ปฏิบัติหน้าที่บังคับคดีปกครองและให้ลูกจ้างของสำนักงานศาลปกครองแต่งในโอกาสที่ปฏิบัติหน้าที่เดินหมายในกรณีที่เป็นการสมควรเพื่อประโยชน์ในการปฏิบัติราชการเลขาธิการสำนักงานศาลปกครองจะกำหนดให้ข้าราชการฝ่ายศาลปกครองหรือลูกจ้างของสำนักงานศาลปกครองแต่งในโอกาสอื่นที่เหมาะสมก็ได้ข้อ ๑๕ ข้าราชการฝ่ายศาลปกครองนอกประจำการให้ใช้เครื่องแบบเหมือนข้าราชการฝ่ายศาลปกครองประจำการเว้นแต่ให้ติดเครื่องหมายแสดงสังกัดที่คอเสื้อด้านหน้าข้างซ้ายและเครื่องหมายอักษรนก ทำด้วยโลหะโปร่งสีทองไม่มีขอบ สูง ๒.๕ เซนติเมตร ที่คอเสื้อด้านหน้าข้างขวาหมวด ๓เครื่องแบบและการแต่งกายของลูกจ้างของสำนักงานศาลปกครอง[๖] ข้อ ๑๖[๗]เครื่องแบบลูกจ้างของสำนักงานศาลปกครองมี๓ ชนิด คือ(๑) เครื่องแบบปฏิบัติราชการ(๒) เครื่องแบบพิธีการ มี ๓ ประเภท คือ(ก) เครื่องแบบปกติขาว(ข) เครื่องแบบครึ่งยศ(ค) เครื่องแบบเต็มยศ(๓) เครื่องแบบประจำสำนักงานข้อ ๑๗[๘]เครื่องแบบปฏิบัติราชการตามข้อ ๑๖(๑) ให้ใช้อินทรธนูอ่อน ติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔เซนติเมตร ยาวตามความยาวของบ่า พื้นสีกากี ด้านคอปลายมนมีแถบกว้าง ๑ เซนติเมตรสีเหลืองหรือสีทอง ติดตามขวางอินทรธนู และมีวงกลมขนาดเส้นผ่าศูนย์กลางวงใน ๑เซนติเมตร อยู่เหนือแถบบน ในกรณีที่มีมากกว่า ๑ แถบ ให้เว้นระยะระหว่างแถบ ๖มิลลิเมตร โดยให้แสดงเครื่องหมายตำแหน่งบนอินทรธนู ดังต่อไปนี้(๑) ลูกจ้างประจำและพนักงานราชการศาลปกครองพิเศษ มี ๓ แถบ(๒) พนักงานราชการศาลปกครองทั่วไป มี ๒ แถบ(๓) ลูกจ้างชั่วคราว มี ๑ แถบทั้งนี้ตามแบบท้ายระเบียบนี้ข้อ ๑๘[๙]เครื่องแบบพิธีการตามข้อ ๑๖ (๒)ให้ใช้อินทรธนูแข็ง ติดทับเสื้อเหนือบ่าทั้งสองข้างจากไหล่ไปคอ ขนาดกว้าง ๔เซนติเมตร ยาวตามความยาวของบ่า พื้นกำมะหยี่หรือสักหลาดสีดำมีแถบสีทองกว้าง ๕มิลลิเมตร เป็นขอบ ด้านคอปลายมน ติดดุมโลหะสีทองตราครุฑพ่าห์ขนาดเล็กปักดิ้นสีทองแสดงเครื่องหมายตำแหน่งบนอินทรธนูดังต่อไปนี้(๑) ลูกจ้างประจำ ปักดิ้นสีทองลายดอกประจำยามและใบเทศ ๓ ช่อลายดอกประจำยามและใบเทศยาวไม่เกิน ๓ ใน ๔ ส่วนของอินทรธนู(๒) พนักงานราชการศาลปกครองพิเศษ ปักดิ้นสีทองลายดอกพิกุล มีดอก ๓ดอก ลายดอกพิกุลยาวไม่เกิน ๓ ใน ๔ ส่วนของอินทรธนู(๓) พนักงานราชการศาลปกครองทั่วไป ปักดิ้นสีทองลายดอกพิกุล มีดอก ๒ดอก ลายดอกพิกุลยาวไม่เกินครึ่งหนึ่งของอินทรธนู(๔) ลูกจ้างชั่วคราว ปักดิ้นสีทองลายดอกประจำยามและใบเทศ ๑ ช่อลายดอกประจำยามและใบเทศยาวไม่เกิน ๑ ใน ๔ ส่วนของอินทรธนูทั้งนี้ตามแบบท้ายระเบียบนี้ข้อ ๑๙[๑๐]ให้นำแบบเครื่องหมายแสดงสังกัดตามข้อ๙ และลักษณะเครื่องแบบประจำสำนักงานตามข้อ ๑๐ ในส่วนของข้าราชการฝ่ายศาลปกครองมาใช้กับลูกจ้างของสำนักงานศาลปกครองด้วยข้อ ๒๐[๑๑]ในกรณีที่ระเบียบนี้มิได้กำหนดไว้เป็นการเฉพาะให้นำเครื่องแบบและการแต่งกายของลูกจ้างประจำตามระเบียบสำนักนายกรัฐมนตรีว่าด้วยเครื่องแบบลูกจ้างประจำและให้นำการแต่งกายของข้าราชการฝ่ายศาลปกครองตามที่กำหนดไว้ในหมวด ๒ ของระเบียบนี้มาใช้บังคับกับเครื่องแบบและการแต่งกายของลูกจ้างของสำนักงานศาลปกครองด้วยโดยอนุโลมประกาศ ณ วันที่ ๔ พฤษภาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑. อินทรธนูและเครื่องหมายตำแหน่งบนอินทรธนูของข้าราชการฝ่ายศาลปกครอง(แก้ไขเพิ่มเติม) [๑๒]๒. อินทรธนูและเครื่องหมายตำแหน่งบนอินทรธนูของลูกจ้างของสำนักงานศาลปกครอง[๑๓](ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๒) พ.ศ. ๒๕๕๔[๑๔]ข้อ ๕ ข้าราชการฝ่ายศาลปกครองนอกประจำการผู้ใดมีสิทธิแต่งเครื่องแบบข้าราชการอยู่ก่อนวันที่ระเบียบคณะกรรมการข้าราชการฝ่ายศาลปกครองฉบับนี้ใช้บังคับให้คงใช้เครื่องหมายตำแหน่งบนอินทรธนูได้ตามเดิมต่อไประเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๑๕]ณัฐพร/ผู้จัดทำ๑๘ กุมภาพันธ์๒๕๕๖[๑] ราชกิจจานุเบกษาเล่ม ๑๑๘/ตอนที่ ๒๗ ก/หน้า ๙/๔ พฤษภาคม ๒๕๔๔[๒] นิยามคำว่า ลูกจ้างของสำนักงานศาลปกครอง เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๓] ข้อ ๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๒) พ.ศ. ๒๕๕๔[๔] ข้อ ๘แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๒) พ.ศ. ๒๕๕๔[๕] ข้อ ๑๔/๑ เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง (ฉบับที่๓) พ.ศ. ๒๕๕๖[๖] หมวด ๓ เครื่องแบบและการแต่งกายของลูกจ้างของสำนักงานศาลปกครอง ข้อ ๑๖ ถึงข้อ ๒๐เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๗] ข้อ ๑๖ เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๘] ข้อ ๑๗ เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๙] ข้อ ๑๘ เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๑๐] ข้อ ๑๙ เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๑๑] ข้อ ๒๐ เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๑๒] อินทรธนูและเครื่องหมายตำแหน่งบนอินทรธนูของข้าราชการฝ่ายศาลปกครอง(แก้ไขเพิ่มเติม) แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๒) พ.ศ. ๒๕๕๔[๑๓] อินทรธนูและเครื่องหมายตำแหน่งบนอินทรธนูของลูกจ้างของสำนักงานศาลปกครอง เพิ่มโดยระเบียบคณะกรรมการข้าราชการฝ่ายศาลปกครองว่าด้วยเครื่องแบบและการแต่งกายของข้าราชการและลูกจ้างของสำนักงานศาลปกครอง(ฉบับที่ ๓) พ.ศ. ๒๕๕๖[๑๔] ราชกิจจานุเบกษาเล่ม ๑๒๘/ตอนที่ ๓๕ ก/หน้า ๖๑/๑๒ พฤษภาคม ๒๕๕๔[๑๕] ราชกิจจานุเบกษา เล่ม๑๓๐/ตอนที่ ๑๖ ก/หน้า ๑๓/๑๓ กุมภาพันธ์ ๒๕๕๖